unkadlabs/qor-af-soomaali huggingface dataset:
Kobciye arrimo bulsho iyo korinta wacyiga jiilka 5aad.
Macmiil ayaa soo galay dukaan si uu u iibsado badeeco, waxaa soo dhaweeyay dukaanlihii isagoo u sheegay in loogu adeegi doono si qancisa
Marka ugu horeeysa canjeerada waxay ka sameysantahy cajiin, bur iyo waxyaabo kale oo dheeri aah, waxyaabahaaas wxa ay ku kala duwanaan karaan hadba deegaanka aad joogto
Axmed: waan ku salaamay saaxiibkeyga cabdikhaaliq.
Cabdikhaaliq: waan kaa qaaday saaxiibkeyga axmed.
Axmed: maanta cimilada waa qabow, maxaad fileysaa berri
Cabdikhaaliq: Cimilada inta badan saadaashu ma raacdo oo sidii la filayay si ka duwan ayay noqotaa, berri wxaan filaa inaan ku jiri doonno jawigan qabow.
Taariikhda iyo Muhiimadda Beeraha
Beeraha ayaa ah laf-dhabarta nolosha aadanaha iyo isha ugu weyn ee laga helo cuntada, nafaqada, iyo agabka ceeriin ee warshadaha. Laga soo bilaabo xilligii ay Aadanuhu ka tageen nolosha ugaarsiga ee guur-guurka ahayd kuna bara-kaceen dhulka, beerashadu waxay noqotay saldhigga ay ku taagan yihiin ilbaxnimadaha adduunku.
Noocyada Beeraha
Waqtigan xaadirka ah, beeraha waxaa loo qaybiyaa dhowr nooc oo kala duwan iyadoo la eegayo ujeeddada iyo hab-raaca loo isticmaalo:
 Beeraha Roob-raaca (Rainfed Agriculture): Waa nooc ku tiirsan biyaha roobka oo keliya. Wuxuu aad ugu baah yahay meelaha ay roobabku ka da'aan xilliyada cayiman.
 Beeraha Waraabka (Irrigated Agriculture): Waa hab lagu waraabiyo dhulka iyadoo la adeegsanayo ilaha biyaha sida webiyada, ceelasha, ama biyo-xireennada, taasoo sahlaysa in la beero xilli kasta oo sannadka ka mid ah.
 Beeraha Ganacsiga (Commercial Agriculture): Waa beero waaweyn oo loo adeegsado farsamo casri ah, ujeedaduna tahay in dalagga la geeyo suuqyada si faa'iido dhaqaale looga helo.
 Beeraha Qoyska (Subsistence Agriculture): Waa beerasho yar-yar oo qoysasku u adeegsadaan inay ku daboolaan baahidooda cunto ee maalinlaha ah.
Caqabadaha ku Gudban Beeraha Casriga ah
In kasta oo ay beeruhu muhiim u yihiin nolosha, haddana waxay wajahayaan dhibaatooyin xoog leh oo ay ka mid yihiin:
 Isbeddelka Cimilada: Abaaro daba-dheeraaday, roobab aan xilligoodii ahayn, iyo kulaylka adduunka oo kordhaya ayaa halis ku ah wax-soosaarka dhulka.
 Nabaad-guurka Carrada: Isticmaalka xad-dhaafka ah ee dhulka iyo daaqsin-daaqsimeedka xad-dhaafka ah waxay daciifiyaan bacriminta carrada.
 Yaraanta Agabka Casriga ah: Beeraley badan oo ku nool waddamada soo korraya ayaan haysan tiknoolajiyad iyo tababaro ku filan oo kor u qaadi lahaa dalagooda.
Xalka iyo Mustaqbalka Beeraha
Si loo xaqiijiyo in adduunku helo cunto ku filan mustaqbalka, waxaa lagama maarmaan ah in la qaado tillaabooyin wax ku ool ah:
1. Tiknoolajiyadda Casriga ah: Isticmaalka hababka waraabka dhibcaha ah (drip irrigation) si loo kaydiyo biyaha.
2. Beeraha Waara (Sustainable Agriculture): Ilaalinta bay'adda iyo soo celinta nafaqada carrada iyadoo la isticmaalayo bacriminta dabiiciga ah.
3. Taageeridda Beeraleyda: Siinta tababaro, abuur tayo leh, iyo suuqyo ay ku iibiyaan dalagooda si loo dhiirrigeliyo wax-soosaarka gudaha.
Beeruhu ma aha oo kaliya il cunto, ee waa furaha shaqo-abuurka, kobaca dhaqaalaha, iyo xasiloonida dal kasta.
Oxygen waa sun kuu dileysa si tartiib tartiib ah.

Oxygen waa neefta nolosha, balse sidoo kale waa hadhka geerida oo aamusnaan ku dhex socda jirkeena. Waa sheyga ugu nadiifsan ee aynu u baahan nahay, isla markaana waa sunta ugu gaabiska badan ee naga gubta unug markiiba.

Marka aad neefsato, waxaad u malaynaysaa in ay kugu soo gashay in aad ku noolaato. Taasi waa run, balse sidoo kale waa bilowgii dhaawac aan la dareemi karin. Unug kasta oo oxygen isticmaala si uu u noolaado, wuxuu sidoo kale soo saaraa burburkiisa — waxa loo yaqaanno oxidative stress. Waa dagaal aan dhammaad lahayn oo dhex mara nolosha iyo dhimashada, gudaha hal neef.

Xiddigaha cirka jira iyo jirkaaga labaduba waxaa maamula hal xeer: marka tamar la abuuro, wax baa la tuuraa. Qorraxdu way gubataa si ay iftiin u bixiso; adiguna waad gubataa si aad u noolaato. Oxygen waa holacda nolosha, balse holac kasta wuxuu leeyahay dambas. Dambaskaas waa daalka jirka, gabowga, iyo dhaawaca unugyada oo aayar-aayar isu uruuriya ilaa uu noqdo "waayeel" la arki karo, inkastoo uu bilaabmay markii ugu horreeyay ee aad neefta billowday.

Oxygen waa mid ka mid ah caddaaladaha qarsoon ee Rabbaaniga ah: wuxuu na siiyay nolol, balse wuxuu xad u dhigay waqtigeeda. Si uu unuggu u noolaado, waa inuu isticmaalaa waxa ugu nadiifsan ee jirta — laakiin nadiifnimadaas lafteedu waa mid gubta. Sida biyaha badaha oo kale, waxay na quudiyaan, laakiin haddii ay xad dhaafaan, way ina hafiyaan.

Nolosha lafteedu waa isku dheelitirnaanta u dhexeysa isticmaalka iyo ilaalinta, neefsiga iyo daalka. Jirkaagu wuxuu leeyahay difaac; wuxuu sameeyaa antioxidants si uu uga hortago burburka oxygen keeno, laakiin ma guuleysto weligiis — wuxuu oo keliya dib u dhigaa waqtiga. Waa dagaal xasilloon oo aan guuleyste lahayn.

Oxygen waa casharka ugu weyn ee Eebbe inoogu qoray jirkeena — in nolosha iyo dhimashadu aysan ahayn laba shay oo kala fog, balse ay yihiin laba wejiba oo midba midka kale ku dhex jiro. In neefta aad qaadato ay tahay nolol, iyo isla neeftaas ay tahay qayb ka mid ah dhimashadaada.

Koonku wuxuu ku socdaa isku dheelitirnaan: waxa gubta ayaa iftiimiya, waxa iftiimaana waa la gubaa. Waxaa laga yaabaa in tani ay tahay xisaabta Alle ee ugu muuqata — in nolol walba lagu xadido gubashada nolosheeda lafteeda.

Marka la yiraahdo "oxygen kills us slowly," waa in la fahmaa: ma aha ciqaab, waa caddaalad. Waa sida Alle u dhigay in waxa na noolaa ay u noqdaan kuwo leh miisaan, xad, iyo waqti. In noloshu aanay ahayn hanti aan dhammaad lahayn, balse ay tahay iftiin ku kooban muddada uu gubanaayo.

Nolol oxygen la'aan waa dhimasho degdeg ah; nolol oxygen ah waa dhimasho tartiib tartiib ah. Labaduba waa qaddar. Waxa keliya ee ka dhex muuqda waa xikmad — in neefta aad qaadato aysan kaliya ahayn hawo, balse ay tahay xusuusin aamusan oo ah in noloshu ay tahay dhimbiil gubanaysa, oo mar kasta u dhow in ay damto, haddana ay tahay iftiinka ugu quruxda badan ee abid jira.
Waxbarashadu waa furaha guusha, waxa ay sare u qaadaa garaadka aadanaha. Waxbarashadu waxay ka caawisaa qofka inuu kala garto waxa xun iyo waxa fiican, sidoo kale waxay qeyb weyn oo lixaad leh ka qaadataa horumarka iyo kobaca dalka.
Soomaaliya waa dal dadkiisu ay yihiin muslim sunni ah boqolkiiba boqol 100%, waxay haystaan mad-habka Shaaficiga.
Masiirka Ummad Dhan Waxaa Meel Mariya Siyaasiyiin. Aaway dhalintii la lahaa "waxa ay u dhimanayaan qadiyadooda"?

Ururka PKK oo tan iyo sannadkii 1978 u dagaallamayay xuquuqda dadka Kurdida ee dalka Turkiga, ayaa maanta si rasmi ah hubka u dhigay, iyagoo ku gubay munaasabad si weyn loo agaasimay oo ka dhacday magaalada Sulaymaniyah ee gobolka Kurdistaan, dalka Ciraaq.

Arrintan ayaa gudaha Turkiga looga arkaa tallaabo taariikhi ah, waxaana meesha laga saaray halis muddo dheer Turkiga ka haysay. Waxay timid kaddib heshiis rasmi ah oo ay dowladda Erdogan la gashay PKK iyo hoggaankooda.

Waxay arrintani dib inoo xasuusineysaa in dagaal kasta – gabagabadiisa – uu yahay go'aan siyaasadeed. Laakiin dhalinyaradii dagaalka galay, kuwaas oo naf iyo nolol u huray qadiyad la moodayay mid qaranimo ah — yaa xisaabinaya khasaarahooda?

"Ciidan aan waligood is arag ayaa dagaalka ku dhimanaya iyagoon aqoon waxay ku dagaaleen iyo waxa lagu heshiiyay — halka hoggaamiyaasha (siyaasiintu) yihiin kuwo is yaqaanna waligoodna heshiis ah."

Wey is dhiibeen — qadiyad heshiis ma gasho.
Marka ugu horeeyso mirta ayaa la geliyaa dhulka, kadib biyo ayaa lagu shubaa
Sida ugu fiican ee gacmaha loo dhaqo waa in la adeegsadaa biyo iyo jeemis dile
Dhacdo aan xasuusto oo i saameysay waxay aheyd muddi laga joogo ayaan arka dhul boobkii ay sameysay dowladda kaasoo ay ku barakicisay bulsho dan yar aheyd oo aan heli karin qarash ay ku kireystaan ama ay ku gataan guri. Xilligan la joogo dadkaasi waa guryo la aan, qaarkood ayaa dagay duleedka magaalada, iyagoo halkaa ka sameystay guryo buushah ah.
Halka kuwa kale ay la dageen reero kale oo ay dulsaar ku noqdeen.
Maalin suuqeed ee magaaladeyda ka dhacda waa maalmaha ciidda iyo ramadaanka
Dabaaldeg qoys oo aan xasuusto waa arooska walaashey oo ka dhacayay magaalada muqdisho.
Wuxuuna ahaa arooskii ugu horeeyay aan ka qeyb galo
Caawa waxaa jira kulan adag oo u dhexeeya Islam Makhachev iyo Jack Della Maddalena, dagaal ka tirsan habeen weyn oo ay UFC martigelinayso, halkaas oo miisaanka, xirfadda iyo istaraatijiyadda dagaalku ay ka badan yihiin xoog keliya. Waa habeen ay taageerayaal badan sugayeen, waayo UFC ma aha oo kaliya meel dadka isku dagaalaan, balse waa nidaam aad u fac weyn oo leh sharciyo iyo qaab-dhismeed cad oo laga dhaxlay tobannaan sano oo tartan, miisaan, iyo tababar joogto ah.

UFC waxay u shaqaysaa hab ka duwan waxa dadka badankood moodaan. Dagaalyahan kastaa ma aha inuu la dagaallami karo qof kasta oo uu rabo. Waxay ku bilaabataa isagoo galaya division u gaar ah, taas oo ku xiran miisaankiisa dabiiciga ah. Divisions-ku waa nidaamka qeexaya cidda la tartami karta cidda kale, si loo helo caddaalad iyo badbaado. Haddii miisaankaagu yahay 77 kg, weligaa laguma aadin doono qof 93 kg ah, maxaa yeelay farqiga jir ahaaneed ayaa dagaalka ka dhigaya mid aan macquul ahayn.

Waxaa jira devisions badan,

Flyweight — 56.7 kg, Bantamweight — 61.2 kg, Featherweight — 65.8 kg, Lightweight — 70.3 kg, Welterweight — 77.1 kg, Middleweight — 83.9 kg, Light Heavyweight — 93 kg, Heavyweight — ilaa 120.2 kg.

Ka hor inta uusan qofku dagaalamin, waxaa jira weigh-in, halkaas oo dagaalyahanku yahay inuu muujiyo miisaankiisa saxda ah. Halkaas ayaa dagaalka runta ahi ka bilowdaa.

Marka ay galaan qolka dagaalka, UFC waxay leedahay hab cad oo lagu kala reebo guusha. KO ama TKO waa marka dagaal la joojinayo sababtoo ah mid baa awooddiisa lumiyay. Submission waa marka dagaalyahan uu dabin ku qabto midka kale, sidii choke ama armbar. Haddii dhammaan rounds-ka lagu wada adkaysto, garsoorayaashaa go'aamiya cidda dagaalka ku fiicnayd.

Marka champion-ku belt haysto, waa inuu difaacdaa. Haddii uu guuldareysto, belt-ku wuu wareegaa. Haddii uu mar badan gaaro guul, wuxuu noqdaa halyeey division-kaas lagu xusuusto.

Habeenkan oo kale, marka dagaalyahannada sida Makhachev iyo Della Maddalena ay u istaagaan octagon-ka, ma aha oo kaliya laba qof oo dagaalamaya. Waa laba nidaam oo isku dhacaya, laba falsafadood oo isku tijaabinaya, iyo laba shaqsi oo doonaya in ay caddayn u keenaan dunida inteeda kale. UFC sidaas ayay u shaqaysaa, ma aha hal habeen oo kaliya, waa safar adag oo loogu jiro in la gaaro heerka ugu sarreeya ee qofku naftiisa gaarsiin karo. Markii aad taasi fahanto, waxaad arkeysaa in dagaalka caawa uu yahay wax ka badan iska hor imaad; waa qeyb ka mid ah taariikh dheer oo weli socota.
Jirka aadanha wuxuu u baahan yahay maalintii ugu yaraan 30 daqiiqo oo jimicsi ah, si uu isu dheeli tiro shaqooyinka ka dhax socda jirka.
Jimicsigu waxa uu ka caawinayaa yareynta walwalka hurdo la'aanta iyo qulqulka dhiigga, sidoo jimicsigu waxa uu ka qeyb qaataa gubidda dufanka si loo yareeyo qataraha caafimaad ee ka dhasha, sida macaanka dhiig karka iyo wadno xanuunka.
Caawa waxaa dhici doona dayax madoobaad balaadhan. Marka ay saacaddu tahay 9:15 ama saddex saac iyo 15-ilbidhiqsi xilliga geeska Africa, soo bax oo dibada si fiican uga daawo waayo xilligaas ayaa ah xilliga ugu fiican ee uu muuqan doono.
Mar la joogo Afrika, mushaharka xirfadlayaasha caafimaad siiba kalkaaliyeyaasha (Nurse) waa mid kala duwan, qaar ka mid ah dalalkan hoos ku taxani waxay bixiyaan mushaar sare halka kuwo kalena ay bixiyaan mid hoose. Waddamada Koonfur Afrika,Namibia iyo E-Guinea ayaa ah dalalka lacagta ugu badan ku bixiya xirfadan.

South Africa: $851 – $1,389

Nigeria: $50 – $94

Equatorial Guinea: $1,827

Namibia: $1,218

Botswana: $1,015

Zambia: $761

Morocco: $663 – $884

Mauritius: $586 – $650

Ghana: $300 – $400

FG :- lacagtani waa lacagta loogu bilaabo qofka ( Entery Level Nurse)
Marka hore salaan guud
Midnimada dalkeenuna
Muran iyo qilaafaad
Marna yeeli maysoo
Mudanayaal ilaaliya

Munaafaqa warkisiyo
Maqalkiisaa joojiya
Midnimada dhexdena
Maqaam kaanu leenahay
Midkood dooni mayee
Maqalkiinu dheere

Meelay yahuudiyo
Maangaabtu gaaladu
Maytada waraanoo
Musiiboyin aafaleh
Umadaas ugaystaan
Bay Maanka uhayaan

Miskiin aan ogayn iyo
Muslimiinta dunidaan
Waxay maantay kuhayan
Baa sodhawayn iyo
Marxa bayn umuujaa
siyaasada iyo qabiil-ka bul-shada sameeyn weyn ayey u geysatay
Walaal bariiska wuu dhamaaday baastadaan kuu keenaye iska cun!

Waa mid kamid ah dhaqamada aan ku nacay waiter-da ka shaqeeya maqaayadaha Muqdisho!
Xoolaha Soomaaliidu waxa ay u kala baxaan saddex meesi oo kala ah ishin, ari iyo gamaan. Ishinku waa xoolaha afar naasleyda ah sida geela iyo lo'da. Adhiguna waa xoolaha laba naasleyda ah sida idaha iyo riyaha. Gamaankuna waa xoolaha gaadiidka loo isticmaalo sida faraska, dameerka iyo baqasha.
Xoolaleydu waxa ay ahaayeen dad reer guuraa ah. Kolba halkii roob iyo naq leh ayaa ay uguuri jireen. Dadka reer guuraaga ahi waxa ay ku noolaayeen cadka iyo caanaha xoolaha, siiba ishinka.
Beeraleydu deegaan bay ahaayeen. Beeruhu waxa ay ahaayeen Beer roobaad iyo Beer wabi. Beer roobaadka waxaa la fali jiray waqtiga roobka oo keli ah, oo wax soosaar badan ma lehayn. Beerta webiga ayaa waxtar badan u lehayd dadka iyo dalka. Midhaheeda ayaa la gasiiman jiray waqtiga abaaraha iyo marka ay xooluhu caana gabaan ama dhintaan.
Soomaaliidu kuma badneyn dadka intifaacsada kheyraadka badda. Kalluumaysato ayaa dhulka xeebaha ah ee kulul ku noolaan jiray. Wax soosaar koodu kama badnayn cunnadooda, mana gaadhi jirin dadka dalka gudihiisa ku nool. Kalluumeysatada oo dhan waa la xaqiri jiray oo faqri baa loo qabay.
Hambalyo Dhammaan Ardayda soomaaliyeed ee Maanta ku baastay Imtixaanka kuwa ku hareyna Waxaan leeyahay ha niyad jabina

U hambalyeeya walaalihiin iyo saaxiibadiin adinkoo natiijada qarinaya
25-kii September 1926, Henry Ford — oo ahaa hal-abuuraha nidaamka wax-soo-saarka ee casriga ah iyo aasaasaha shirkadda Ford Motor Company — ayaa shaaciyay in shaqaalaha warshadihiisa ay shaqeyn doonaan 8 saac maalintii, 5 maalin isbuucii. Nidaamkan ayaa maanta inta badan dunida laga adeegsadaa.

In kasta oo dadka shaqada neceb, gaar ahaan kuwa doonaya in isbuuca laga dhigo 4 maalin oo shaqo, ay arrintan ka caroodaan maanta, waqtigii uu Ford soo bandhigay waxay ahayd arin weyn. Kahor arrintan, shaqaalaha badankood waxay shaqeyn jireen 6 maalin usbuucii, maalintana waxay ka shaqeyn jireen 10–12 saac.

Qorshahan cusub ee uu Ford hirgeliyay wuxuu ahaa guul weyn oo ay muddo dheer ku taamayeen dhaqdhaqaaqayaasha xuquuqda shaqaalaha tan iyo qarnigii 19aad.
Sino (زِنَى) waa caado aad u xun. Qofkii ku dhaca waxa uu galay bohol madow oo aan sahlanayn in laga soo baxo. Waxaa la yiraahdaa qofkii ku dhaca sino, Alle barakada ayuu ka qaadaa, qalbigiisana nuuroo idil waa ka go'a.

Xitaa marka uu guursado, qofkii caadadaas lahaa wuu sii wadaa. Sinadu ma noqoto baahi dabiici ah ee waa caado xun oo qofku yeesho. Dhab ahaantii, baahi ilaa heer qof sino uu ku dhaco ku qasabta ma jirto.

Qarnigan aan joogno, sinadu waxay noqotay halbeeg ragannimo iyo horumar: ("Update ma tihid, update iska dhig"). Guurkii waa yaraaday, dhalinyaradana waxay cudur daar ka dhigtaan: "Inaan shaqeysto ayaan rabaa," "Horumar ayaan doonayaa," "Guurku waa halis," "Waa cabsi." Wax walba waa loo adeegsadaa sidii looga carari lahaa guurka.

Natiijadu waxay noqotay in dhalinyaro badan ay ku dhacaan sino, guurkiina ay ka sii fogaadaan.

Qur'aanka Kariimka ah wuxuu leeyahay:

وَلَا تَقْرَبُوا الزِّنَىٰ إِنَّهُ كَانَ فَاحِشَةً وَسَاءَ سَبِيلًا
"Hana u dhowaanina sinada iyo waxyaabaha keenaya; si aydaan ugu dhicin, arrinkaasi waa fal aad u xun, waddo la marana iyadaa ugu xun."
(Al-Israa: 32)

Ha sameynina ma aha ee waa ha u dhowaanina! Haddii aad feker yar geliso oo aad ku fekerto, waxaa kuu soo baxaysa in xitaa ay wax weyn tahay inaad taabato gacanta gabar aan xalaal kuu ahayn.

Xadiith Nabiga ﷺ ahna wuxuu leeyahay:

ما من ذنب بعد الشرك أعظم عند الله من نطفة يضعها الرجل في رحم لا يحل له
"Dembi Alle agtiisa ka weyn shirkiga ka dib, ma jiro mid ka daran nin shahwadiisa aada xubinta haweeney aan xaaskiisa aheyn."
(Sunan Abī Dāwūd)

Waa xaalad murugo leh, Allah ha naga badbaadiyo.
Haddii aad is weydiiso buug aad akhriso inta aanu sanadka dhamaan waxaan kusoo jeedin lahaa inaad akhriso The Modernist Menace to Islam. Buuggan uu qoray Daniel Haqiqatjou wuxuu si adag uga hadlayaa halista modernism-ka iyo sida fikradaha casriga ee laga keenay Galbeedka—sida secularism, feminism, liberalism iyo humanism—loogu soo dhoofsaday dunida Muslimiinta, iyadoo lagu magacaabayo "casriyeen."

Qoraagu wuxuu ku doodayaa in modernism laftiisu yahay diin cusub oo leh qiyam iyo sharciyo ka hor imanaya Qur'aanka iyo Sunada, isla markaana si tartiib tartiib ah uga fogeynaya Muslimiinta shareecada Alle. Waxa uu tusaale uga dhigay sida qaarkood u fasiraan Qur'aanka si uu ugu ekaado fikirka Galbeedka, ama u yiraahdaan hijabku waa dhaqan hore aan casriga ku habboonayn.

Haqiqatjou ma diidayo horumar iyo aqoon farsamo, balse wuxuu ku adkaysanayaa in Muslimiintu qaadan karaan tiknoolojiyadda casriga ah iyagoo ilaalinaya diintooda, halkii ay ka bixin lahaayeen aqoonsigooda si ay ugu ekaadaan Galbeedka.

Waa buug digniin ah, buug dhiirrigelinaya kalsooni, iyo buug dadka Muslimiinta ah baraya inay kala saaraan waxa waxtar u leh iyo waxa burburinaya. Akhrintiisu waxay qofka siinaysaa aragti cad oo ku saabsan sababta modernism-ku u noqon karo khatar dhab ah oo lagu lumo haddii aan si caqli iyo diin ku dhisan loo wajahin.
Qoosh ama cajiin ayaa la qasaa kadibna la daboola subaxa ayaa dawaha lagu shubaa sikimo gudahood ayaa ku bislaan xabadu
Aniga oo ah, muwaadin Soomaaliyeed, waxaan cabasho rasmi ah ka gudbinayaa fanaan Soomaaliyeed

Waxaan ka mid ahay macaamiisha fanaanka, waxaana ku ballannay inuu ka heeso arooskayga oo dhacay bishii hore. Ballan kadib, waxaa layga qaaday lacag dhan $700, si loo xaqiijiyo imaanshihiisa iyo adeeggiisa faneed.

Daqiiqaddii ugu dambeysay ayuu fanaanka gooyay ballantii, isagoo sheegay inuu safar yahay oo uusan xafladda imaan karin. Arrintan waxay sababtay jahawareer iyo niyad-jab ku yimid xafladdii arooska.

Sedax jeer oo kala duwan ayaa lacagta layga qaaday si loo hubiyo imaanshaha fanaanka, hase yeeshee weli lacagtii $700 lama ii soo celin. Tani waxay dhalisay dood ballaaran oo ku saabsan mas'uuliyadda, kalsoonida, iyo anshaxa shaqada fanka Soomaaliyeed.

Ugu dambeyn, waxaan bulshada Soomaaliyeed u caddeynayaa in aan la tiigsan doono sharciga fanaanka haddii uusan lacagahayga ii soo celin.
Waad mahadsan tihiin.
Vrsioning Software: Waa maxay MAJOR, MINOR & PATCH?

Software kasta wuxuu leeyahay lambar nooc (version) oo tilmaama halka uu marayo. Marka aad aragto 2.4.1, nambarkaas wuxuu kuu sheegayaa waxyaabo muhiim ah:

1. MAJOR (2.x.x) = isbeddello wax jabinaya (breaking changes). Wax ka beddel weyn oo koodhkii hore uusan la jaan qaadi karin. ➤ Tusaale: 1.9.4 → 2.0.0

2. MINOR (x.4.x) = astaamo cusub oo la jaan qaadi kara. Koodhka hore wuu sii shaqeynayaa. ➤ Tusaale: 2.3.0 → 2.4.0

3. PATCH (x.x.1) = dayactir iyo bug-fix oo keliya. Ma jiraan astaamo cusub.
➤ Tusaale: 2.4.0 → 2.4.1

Maxay muhiim u tahay?
Versioning waxay kaa caawinaysaa inaad fahamto:

1. In aad si nabad ah u cusboonaysiin karto (upgrade)

2. In wax laga beddelay astaamaha ama API-yada

3. In software-ku leeyahay nidaam & qorshe cad

Soplang tusaale ahaan:

1. Minor walba: Bil kasta → astaamo cusub

2. Patch walba: Usbuuciiba → dayactir & amni

3. Major: Marka koodhkii hore burburayo oo isbedel weyn dhacaayo

Talooyin:

1. Qeex hanaanka version-ka mashruucaaga

2. U samee automatic changelog iyo tag

3. Ka digtoonow marka aad wax tirtirto → deprecate → digniin → delete

4. Haka boodin lambar – caddeynta taariikhda waa muhiim

Gunaanad:
Version-ka software-kaaga ma aha tiro iska baxay – waa luuqadda aad kula hadleyso isticmaalahaaga. Haddii aad rabto kalsooni, is-faham iyo koboc, hadalkaagu ha noqdo mid lambarro leh oo la fahmi karo.
Caafimaadku waa nimcada ugu weyn ee uu qofku leeyahay. Qofka caafimaad qaba wuxuu awood u yeeshaa inuu wax barto, shaqeeyo, kana qayb qaato horumarka bulshada. Si caafimaadka loo ilaaliyo waa in la cunaa cunto nafaqo leh, la cabo biyo nadiif ah, la sameeyo jimicsi joogto ah, lana seexdaa hurdo ku filan. Sidoo kale, qofku waa inuu ilaaliyaa nadaafaddiisa iyo tan deegaanka, isla markaana u tagaa xarunta caafimaadka marka uu xanuunsado. Bulsho caafimaad qabta waxay noqotaa bulsho xooggan oo horumar gaadha.
Waa xanuun aad u weyn in aad aragto Gabadhaha makhaayadaha ka shaqeeya oo ka qurux badan Xaliimada aad la timid Maqaayada.
Dhaqida gacmaha waa muhiim badanaa marka badar cuni rabto ama cuntay.

Waxaa fiican marka dhaqayso oo aad tubada aadi rabto ama biyaha caag ku wadato ka hor in shaambo ama oomo raadsato kadibna biyo isticmaasho
Axmed waa bare wanaagsan, wuxuu wax ka dhigaa jaamacadaha dalka ugu waaweyn.
Takhasuskaaga xoogga saar, cidna dunida kuma waydiinayso immisa buug baad akhriday, immisa maqaal baad akhriday, iyo immisa barnaamij oo waxtar leh baad daawatay ama immisa podcast baa kugu maqan. Dhammaan waxyaabahaasi waa waxyaabo si kale uga qayb qaadanaya koboca fikirkaaga, aqoontaada iyo adduun-araggaaga, laakiin ma aha waxbarasho toos ah.
Naftaada waxaad la jeceshahay dadka kale la jeclow.
Xiddigaha nafteyda waa buuga kasmo nafeed oo ka hadlay barashada nafta, la sheekeysiga nafta, cafiska nafta iyo dadka hareerahaaga ah.
M jiraa qof u mahadnaqay Ilaaha Qaadirka ah nimcooyinka aan la tirin karin ee uu ku siiyay?!

Kaadi-haysta!

Kelyuhu 20-kii ilbidhiqsi kasta waxay soo tifqaan dhibic kaadi ah, dhibcahaasina waxay ku ururaan kaadi-haysta, xitaa haddii ay buuxsantay. Qofku wuu kici karaa si uu naftiisa u nafiso (soo kaadiyo).

Mid ka mid ah bukaanada ayaa qabay kansarka kaadi-haysta, waxaana laga saaray kaadi-haystii dabiiciga ahayd, kadibna waxaa loogu beddelay boorso mindhicir ah. Dhakhtarkii ayaa ku yiri:

> "Maadaama aad lahayd kaadi-haysta dabiici ah oo ka timid abuurka Eebbe, waxaad dareemi jirtay marka ay buuxsanto oo waad kici jirtay si aad u soo kaadiso. Laakiin hadda, kaadi-haystadaada macmalka ah, ma dareemi doontid marka ay buuxsanto. Sidaas darteed, waa inaad saacad kasta kaadisaa, maalintii iyo habeenkiiba, haddii kale way kugu qarxi doontaa, geerina way sababi kartaa!"

Haddaba, ma dareentay nimcada Eebbe?!

Miyaadan arag in Eebbe ka dhigay muruqyada kaadi-haystaada kuwo is uruursan kara? Sidaas darteed, ayya kuugu fududahay in aad hal ilbiriqsi gudihiis kaadi iska faaruqiso (kaadiso). Haddii muruqyadaasi aysan jiri lahayn, waxaad u baahan lahayd rubuc saac inaad kaadiso mar kasta!

فالحمد لله على نعمه التي لا تحصى! ❤
Cidlada markaad fadhiisato ee aad cirka eegto, waxaad la fajaceysaa awoodda Eebe.

Xilliyada dhammaadka dunida waxaa imaan doona Masiixul Dajjaal, oo dunida joogi doona 40 maalmood, waxaana la sheegay in maalinta 1aad uu la egyahay sanad dhan. Waxaa laga yaabaa inaad isweydiiso: Sidee taasi macquul ku tahay?

Qiyaamuhu waa maalin dheer, Eebe wuxuu Qur'aanka ku yiri:
تَعْرُجُ ٱلْمَلَـٰٓئِكَةُ وَٱلرُّوحُ إِلَيْهِ فِى يَوْمٍۢ كَانَ مِقْدَارُهُۥ خَمْسِينَ أَلْفَ سَنَةٍۢ
Surah Al-Ma'aarij – Ayah 4 (70:4).
Eebe halkaan waxa uu ku cadeeyay in halkii maalin ee qiyaamaha u dhigmi doonto 50kun oo sano.

Haddaba sidee bay hal maalin ugu dhigmi doontaa 50,000 sano?
Awoodda Eebe ayaa sidaas ka dhigeysa.

Markaad si dhab ah u fiiriso waqtiga hadda jira, xawaaraha noloshu si weyn ayuu u kordhay.
Sanadkan markuu bilaabanayey wuxuu u muuqdaa sidii daraad dhoweyd, haddana waxaa laga joogaa 7 bilood.

Waqtiga hadda socda wuxuu umuuqdaa mid ka degdeg badan waqtigii hore.
Ma laga yaabaa in halkii maalin ee 2025 ay noqotay badhkii ay ahaan jirtay qarniyo hore?

Sida aan u aqbalnay in 24-ka saac ay yihiin maalinta buuxda, waxaa dhici karta in mustaqbalka 24 saac ay u dhiganto 18 saac oo hadeer ah.
Marka uu yimaado Masiixul Dajjaal, waxay noqon kartaa middaas oo kale:
"24 saac oo keliya balse u dhiganta sanad buuxa."

Tani waxay ina tusaysaa in waqtigu uu yahay ayaad ka mid ah aayaadka Eebe, oo uu sida uu doono ka yeeli karo.

Waxaa laga yaabaa in 24 saac ee 2025 ay ka yaryihiin 10-kii saac ee 1523.

Awoodda Eebe waa cajiib.
marka hore waxaad ka bilaabee inaa tagto tuubada ama welka aad ku dhaqaheyso inaa biyo ku shubato ka dibne aad gacmaha qoyso oo is mar mariso labada gacmood calaacashooda iyo fara jirjirkoodaba ka dibne faraha aad is dhex qaadsiiso ka dibne aad iska raacsiso.
Wax barshadu waa laf dhabarta iyo tiirka
Ay bulsho ku taag nato ama ku tiirsan tahy
Waxaan qorayaa qisadan oo ku saabsan hoggaaminta wanaagsan ee Islaamka.
Qisada waxa u dhaceysaa sida-tan:

Markii Nebi Muxammad (عليه الصلاة والسلام) (NNKH) uu geeriyooday, Abuu Bakr waxaa loo doortay Khaliifka Muslimiinta.

Inkastoo uu noqday hoggaamiyihii ugu sarreeyay ee ummadda, haddana ma uusan joojin adeegii uu u hayay dadka tabaaleysan.

Wuxuu si qarsoodi ah ugu adeegi jiray haweeney indho la'ayd gurigeeda ayuu u nadiifin jiray, cuntadeedana wuu u diyaarin jiray, timirtana lafta / iniinteeda ayuu uga saari jiray si ay ugu fududaato cunisteedu.

Markii uu geeriyooday, Cumar ibnu Khadaab (Alle haka raalli noqdee) ayaa doonay inuu sii wado adeeggaas.

Markii uu timirtii u dhiibay islaantii, waxay tiri: Qofkii ii iman jiray maanta iima imaan ama mahan qofkii cuntada isiin jiray.

Cumar ayaa la yaabay, markaasay ku tiri Qofkii ii iman jiray timirta iniinteeda ama lafta wuu iga saari jiray ka hor intuusan i siin.

 Markaas Cumar ayaa ooyay isagoo garwaaqsaday heerka sare ee naxariista iyo adeegga Abuu Bakar sadiiq R.C.

Casharka ugu weyn ee qisadani waa in hoggaamintu aysan ahayn kursi, awood iyo magac lagu faano waa mas'uuliyad, caddaalad iyo u adeegidda dadka, gaar ahaan masaakiinta, agoonta iyo dadka jilicsan.

Hoggaamiyaha Islaamka waxaa laga rabaa inuu noqdo qof naxariis badan, dadka u adeega si daacad ah, kana hormariya danahooda kuwa naftiisa.

Hoggaaminta saxaabadii Nebiga (عليه الصلاة والسلام) waxay ahayd hoggaamin ku dhisnayd iimaan, caddaalad iyo adeeg bulsho.

Qof kasta oo qisadan akhriya, waxa uu qiraa in hoggaamintii saxaabadu ahayd hoggaamin diimeed oo ku dhisnayd Alle ka cabsi, caddaalad iyo u adeegidda ummadda.

 Ilaahayna ha nagu arsaaqo hoggaamiyeyaal wanaagsan markasta.
Run ahaantii wax barashada dalkeenu waxay u baahan tahay, inalagu sameeyo horumar balaadhan si aanu usoo saarno, dad tayo ahaan aad u sareeya. Soomaliya wax barashadeeda inta badan waxaa ragaadiyay, tayo la'aan taas oo eey keentay in la helo dad aan tayo lahayn, waa inaynu ku bixinaa sii loo hormarin lahaa wax barashada dalka si aynu u helno dad tayo sare leh.
Sannad kasta, qiyaastii 650,000 ilaa 700,000 oo qof ayaa ku soo biira liiska milyaneerrada, taas oo ka dhigan in maalin kasta inta u dhaxaysa 1,700 ilaa 1,900 oo qof ay milyaneer noqdaan. Inta badan waxay ka soo jeedaan dalalka Maraykanka, Shiinaha, iyo Yurub.

Tirada dadka adduunka waxaa lagu qiyaasaa ku dhowaad 8 bilyan, halka tirada milyaneerrada caalamku ay u dhexeyso 58 ilaa 60 milyan oo qof. Marka boqolley ahaan loo eego, qiyaastii 0.7% oo keliya ayaa ah milyaneer; taas oo la micno ah in 140-kii qofba, hal qof oo keliya uu milyaneer yahay.

Milyaneerrada ugu badan waxaa lagu qiyaasaa inay ku nool yihiin Maraykanka (~40%), Yurub (~25%), iyo Shiinaha (~10%), halka gobollada kale ee dunida sida Afrika, Bariga Dhexe, iyo Laatiin Ameerika ay qaybsadaan boqolleyda soo hartay.

In kasta oo ay tiradani tahay mid yar (0.7%), haddana waa koror weyn oo caddaynaya in jiilashan dambe ay u fududaatay abuurista hanti. Waxaa arrintaas suurtagaliyay casrigan ay hormuudka ka yihiin teknoolojiyadda, internet-ka, iyo garaadka macmalka ah (AI), kuwaas oo furay fursado cusub oo aan horay loo arag.
Waxaa jira baahi weyn oo aan wali la xallin. Haddii aad tahay app developer, ama aad taqaan qof app developer ah, tani waa fikrad mudan in laga shaqeeyo.

Soomaaliya waxay u baahan tahay platform u eg Trustpilot, oo si guud lagu qiimeeyo adeegyada iyo goobaha kala duwan. Dadku waa inay si fudud uga arki karaan reviews-ka maqaayadaha, jaamacadaha, shirkadaha, xarumaha waxbarashada, isbitaallada, iyo adeegyo kale.

Maanta waxaa si joogto ah usoo badanaya ganacsiyada online-ka iyo xarumaha adeegyada bixiya. Laakiin weli way adag tahay in la helo meel laga arko tayada adeegyadooda ka hor inta aan la isticmaalin adeegooda. Platform noocaan ah wuxuu dadka ka caawin karaa inay gaaraan go'aan xog ogaal ah, sidoo kalena wuxuu dhiirrigelin karaa adeeg bixiyeyaasha inay tayadooda kor u qaadaan.

Waxaan jeclaan lahaa in review kasta uu yeesho:
• Qiimeyn 1 ilaa 5 xiddig.
• Faallo faahfaahsan.
• Caddeyn haddii ay suurtagal tahay, sida sawir, receipt, ama wax kale oo taageeraya review-ga.
• Upvote si dadka kale u muujiyaan inay ku raacsan yihiin.

Review-yada daacadda ah waxay dhisaan kalsooni. Waxay sidoo kale ka caawiyaan dadka inay ka fogaadaan adeegyada liita, isla markaana waxay abaalmariyaan kuwa bixiya adeeg tayo leh.

Haddii aad awood u leedahay inaad dhisto website-kan iyo app-kan, isku day inaad hirgeliso. Haddii aadan adigu dhisi karin, la wadaag qof xallin kara. Waxaan isleeyahay waxa uu noqon karaa mashruuc qiimo weyn u leh bulshada.
XARUNTA HARGAYSA


Waxa igu jirta naf doonis badan ogaal-korodhsina aad moodid in loo uumay.
Xalay ayay igu guulguushay in aan dhaayaha soo saaro xarunta dhaqanka ee hargaysa, oo aan
ayaamahanba maqlayay bandhig-buugaageed ayaa ka socda.
Aniga oo barqo soo kacay ayaan masalaha ka soo jarmaaday.
Barqo dheer ayaanan imi wax aan kolba bas soo raaco, markii aan xarunta soo galayba
far-shaxan, farsamo-qoraal iyo fan dhamaystiran ayaan indhaha la raacay.
Kolkaa ayaan is toyday aniga oo ashqaraarsan: "quruxdan qalabkan la isku qiyaasay, aqoontan
faraha badan. Bila-aadanka qoray awood badnaa?"
Cabbaar iyo ciyoon wax aan kolba cayn la cajabo, ayaan goor-sheegta eegay mise milaygu waxa
uuba sii caga-cagaynayaa abbaare 11:30. Waaniga is waydiiyay: "Ma meel kuu dhiman ayaa
jirta? Alleelahay dhismaha soo jeeda iyo qolka kaydka buugta ayaanad tegin." Waataa naftii
yarayd durba ii xodxodatay: "Dee maxaad sugiba labadaa meelood soo jeedaali!".
Dhismihii ayaan ku horreeyay wax aragtiya kama haysto, hase yeeshee inan firfircoon ayaa isoo
dhawaysay iina farmuuqday buug halkaa yaalay iyada oo i tilmaamaysa, in aan magacayga
diwaan geliyo. "Hawraarsan" ayaan idhi.
Walax-hiddeedka iyo agab-dhaqameedka buuxa ee inta aan ka garanayaa yartahay ayaa
shaamareer igu riday! Waan ku asqoobay waxa aanan ka maarmi waayay hage gacanta i
qabta,durbadiiba inantii firfircoonayd ee isoo dhawaysay ayaa i fahantay malahayga: "ma uurku
baallaa inantu!?" Is ka dheh."Caawin miyaad u baahantahay walaalo?" Ayay i waydiisay.'Kaalay
haaye. alle ayaa ku keenay'e!'
Judhii ay bishmaha kala furtay dibneheeda tiraabtii ka qubanaysay ayaa maankaygii la tagtay.
Foolkeeda sida lama-arkaanka ah loo ebyay ayaan daymo-raacay. Ha eegin maad igu tiraahdid,
mise adiga laftirkaaga ayaan hore u aragba Dhabankeeda aslan iyo dhoolaheeda arban! miyaan
kaaga warramay gashaantidan garashadeeda garaadka ayaa u buuxa, quruxdana astaan ayayba
u tahay!?
Iyaduna qalabka ayay ii sharaxaysaa anna waan fakalloonsanahay...fajaciso!
"Nafyahay kol dhawayd waxa aad la amakaagsanayd farshankaas e. bal ka warran qofkan loo
qor-qoray sidan la yaabka leh. farshaxanka uu u samaysanyahay eebane u qoray!?" Waa
waydiin war'celinteeda leh'e, goordanbe ayaan soo laabtay.
asxaabtaydii ayaa ii yimid, waanan raaci kari waayay.

Haddiiba aan socod iska waayay dareen aanan garanayna i cusleeyay ku idhu: "Idinma raacayo
waayo; qalbigaygii ayaa xarunta ku xayiran!"
Waa maalin iyo xaalkeed'e qalinkaygii ayaan nafisaad ka dayey, isla milaygaana ereyadan
ayaan helay:
"Haddayn deris ahaan layn
Duni wada khiyaalaan
ku dawaafin laayoo
Dadku ay nabdoonyiin
Jacaylkana la daawado.
Anna Hoodo Qeeqaay
Ruuxdan damacu kaa kagay
Haddii ay ku daydayi
Daymada mar aragaa
Durradii haleeshaay
Judha waad dawaynlayd."
Anna waan ku daryeeli lahaa adna waad i dawayn lahayd, waa isska hadal keliya. Dhab
ahaantii xasuus qurxoon ayaad ii tahay. adiga ayaana dareenka cariyay kolkaa ayuu isna
cartamay. CAALWAA!

DHAMAAD

W/Q: Aswed Dhakhare
Muhiimada Waxbarashada Waa IN Ay Kugu Hagto Wadada Fiican Sidoo Kale Waa IN Aad Uga Faa,Iideeysaa Waxa Lagu Baray Bulshada Aan Fursada U Helin In Ay wax Bartaan
Runtiii Somaliya waa dal aad u wayn una qiimo badan laakiin dhibaatada haysta somaliya runtii waa mid aad u wayn taas o socda muddo aad u dheer .
Ciyaarta chess waa mid aad u yaab leh sababtoo ah waxay leedahay suurtagalnimo aan dhammaad lahayn. Waxaa lagu qiyaasaa in ay jiraan 10^120 xaaladood oo kala duwan, tiradan oo loo yaqaan Shannon Number ayaa ka badan inta atom ee ku jirta koonka oo dhan. Xitaa kombiyuutarrada ugu awoodda badan ee quantum-ka ma awoodaan in ay si buuxda u xisaabiyaan dhammaan dhaqdhaqaaqyada.

Marka hal dhaqdhaqaaq la sameeyo, waxaa soo baxa 400 suurtagal. Laba dhaqdhaqaaq kadib waxay noqdaan 72,084. Saddex dhaqdhaqaaq kadibna tiradu waxay dhaaftaa sagaal milyan oo qaab ciyaareed. Sababtaas awgeed, ciyaarta mararka qaar waxay noqon kartaa mid aan dhamaad lahayn. Sidaas darteed ayaa loo sameeyay xeerka loo yaqaan "fifty-move rule", kaas oo ciyaarta lagu joojinayo haddii muddo dheer wax guul ama qabasho ah la gaari waayo.

Waxaa sidoo kale suuragal ah in hal kulan uu socdo tobanaan kun oo dhaqdhaqaaq, taasoo ka dhigaysa mid ka mid ah ciyaaraha ugu dheer ee abid la ciyaari karo. Dhanka kale, waxaa jira qaab aad u gaaban oo guusha lagu gaaro oo loo yaqaan "Fool's Mate", waa marka laba dhaqdhaqaaq gudahood lagu dhammeeyo ciyaarta.

Chess ma aha ciyaar ku dhisan nasiib, ee waa mid gebi ahaanba ku dhisan xeelad, dulqaad, iyo maskax. Dhaqdhaqaaq kasta wuxuu leeyahay miisaan iyo muhiimad gaar ah. Waa in aad ka fiirsato marar badan inta aad dhaqaaq sameyn.
Ka sheeke safar aad mar qaaday maaha waydiinta saxda ah. Waydiintani waxay ku haboonayd ka sheeke safar aad mar gashay.
Sanadka maruu ahaa 2024 ayaa waxaa u safray awdheegle ama daanyeeree saa u taqaaniinba. Waxaa waddada ku sii arkay beero qurux badan iyo dhulka oo ahaa carro dhoobey sidoo kale waddada meysan laheen dhismo dhaadheer keliya waxaa ku arkeysaa beero wada cagaaran, iyo dabeysha oo wadata neecaw udgoon laakiin dhulka waa u kala koreeyey. Markaa gaaray halkaa usocday waxaa kaloo kusii arkay webi aan horay u arag iyo beero qurux badan oo ay isku agyaaliin. Waxaan dhex socday beeraha anigo la riyaaqaya bilicda, dabeysha dhabaneysa iyo shanqarta biyaha webiga sidoo kale lagu dhexraacaya xoolaha.
Waxaan ka soo bartay sida beerta loo waraabiyo anigo biyaha kasoo dhuminaya webiga kadib ku waraabinaya beeraha, waxan kaloo kasoo guri jiray cowsaska aan loo baahneyn ee ka ag baxa dallaga iyo inaa soo guro miraha guriga looga baahanyahay sida liinta, bisbaaska iyo yaanyada. Waxan kusoo qaatay maalmo qurux badan anigo kasoo fahmay sida ay dadka halkaa ku nool udhaqmaan iyo afka ay ku hadlaan.
Marka Sharafdin iyo James ay doodayaan be like:
Muslim Versus Christian:

Sharafdin: Waa kuma Ilaahay?

James: Ciise

Sharafdin: Ciise ma ibnu Maryam?

James: Haa

Sharafdin: Yaa Abuuray Maryam?

James: Ilaahay,

Sharafdin: Waa kuma Ilaahay?

James: Ciise

Sharafdin: Ciise ma wiilkii la dhalay

James: Haa

Sharafdin: Waa kuma Aabihii?

James: Ilaahay.

Sharafdin: Waa kuma Ilaahay?

James: Ciise.

Sharafdin: Ciise ma addoon Eebbe?

James: Haa

Sharafdin: Ciise wuxuu ku dhintay iskutallaabta dusheeda?

James: Haa

Sharafdin: Ciise ma rasuul baa?

James: Haa

Sharafdin: yaa soo diray?

James: Ilaahay.

Sharafdin: Waa kuma Ilaahay?

James: Ciise.

Sharafdin: Ciise miyuu caabuday ilaahay intuu dhulka joogay?

James: Haa

Sharafdin: yuu caabuday?

James: Ilaahaw.

Sharafdin: Waa kuma Ilaahay?

James: Ciise.

Sharafdin: Ilaah miyuu lahaa bilow?

James: Maya

Sharafdin: Haddaba yaa dhashay 25/DEC?

James: Ciise.

Sharafdin: Ciise ma Ilaah baa?

James: Haa

Sharafdin: Aaway Ilaahay?

James: jannada ayuu ku jiraa.

Sharafdin: meeqa ilaah ayaa jannada ku sugan?

James: Ilaah keliya.

Sharafdin: aaway Ciise?

James: Wuxuu ku fadhiyaa midigta aabihiis.

Sharafdin: Haddaba meeqa jannada ku sugan yihiin?

James: Ilaah keliya.

Sharafdin: Marka meeqa kursi?

James: hal

Sharafdin: aaway Ciise?

James: Wuxuu ag fadhiyaa Ilaah.

Sharafdin: Sidee loogu fadhiistaa hal kursi?

James: Waxaa kaliya fahma kuwa Ruuxa leh, Waxaad u baahan tahay Ruux saaxiibow.

Yaa dooda ku guuleystayna?

Diimaha samaawiga ah diinta ugu doqonnimada badan waa Masiixiyadda (Christianity).
Si loo sameeyo canjeero waxaa laysku qasaa bur, biyo iyo waxyar oo cusbo ah kadib waa laysku walaqaa ilaa ay si fiican isu dhexgalayso kadib waxaa la sugaa inta ay isku khamiirayaan mudo ka badan afar saacadood kadib ayaa la dubaa canjeerada.
***Cimilada maanta wa mid xili roobad ah waxa da'aya roob shuux ah waxa jira huur yar ama hawo cufnaan ****
Smart Contracts – Heshiisyo Casri ah oo aan Gacan Dad ku Jirin

Smart contract ama heshiis caqli leh waa barnaamij lagu qoro blockchain, kaasoo si toos ah u fulinaya qodobbada heshiis marka shuruudaha la xiriira la buuxiyo – iyadoon loo baahnayn garsoore, qareen ama qof saddexaad oo dhex gala.

Si kale haddii loo dhigo, smart contract-ku waa "software" dhigaya: "Haddii arrin A dhacdo, samee arrin B" – wax walba si otomaatig ah ayuu u socdaa.

Sidee ayuu u shaqeeyaa?

Smart contracts waxa lagu code gareeyaa blockchain-yada la dhisay si loogu adeego barnaamijyada caqliga leh. Tusaale ahaan, Ethereum waa mid kamid ah blockchains-ka ugu caansan ee smart contracts lagu qoro, waxaana lagu qoraa luqad loo yaqaan Solidity.

Qiyaas inaad leedahay website ama app iibinaya tigidho (tickets) – waxaad ku dhisi kartaa smart contract sidaan ah:

> "Haddii qof lacagta $10 usoo diro cinwaankan, u dir tigidh digital ah."
Waxaana taasi si toos ah u fuliya smart contract-ka – ma jiro qof gacantiisa ku xaqiijinaya.

Tusaale la taaban karo

Qof Soomaali ah ayaa doonaya inuu kiraysto guri ku yaal Nairobi muddo 1 bil ah. Meesha heshiis buug ah ama warqad lagu qoro, waxay adeegsadaan smart contract.

Marka qofkii kiraystay uu lacagta blockchain ku diraayo:

Smart contract-ka ayaa si otomaatig ah u xaqiijinaya in lacagta timid

Keydka furaha guriga (digital lock) ayuu usoo dirayaa

Dhamaadka bisha haddii lacagta kale la waayo, waxay xiranaysaa

Heshiiskaas oo dhan wuxuu ku shaqeynayaa blockchain, mana jirto cid si toos ah u faragelin karta ama u beddeli karta.

Maxay Soomaaliya uga dhigan tahay?

Soomaaliya waxay la tacaaleysaa kalsooni darro iyo musuq. Smart contracts ayaa noqon kara xalka cusub ee hufnaanta. Waxyaabaha laga faa'iidi karo waxaa kamid ah:

Mashruucyada dawladda: Qandaraasyada la bixiyo oo si furan loo arki karo

Xafladaha ama adeegyada lacagta ku shaqeeya: Sida xaflad faneed ama training la bixinaayo – smart contract ayaa xaqiijin kara cidda iska diiwaan gelisay, lacagta bixisay, iyo tigidhka heshay.

Kirada dhismayaasha: Kireystaha iyo milkiilaha oo aan is-arag, balse ay heshiiskooda smart contract ku fulayo.

Smart contracts waxay Soomaaliya u noqon karaan dariiq cusub oo lagu gaari karo hufnaan, kalsooni, iyo xisaabtan. Meeshaan hadda qof walba ku jiro "word of mouth", waxay beddel u noqonayaan heshiisyo digital ah oo la isku halleyn karo – gacan dadna aan ku jirin.
QQarnigan aan noolnahay waxaa soo batay munaafaqiinta. Waxaad arkaysaa muslimiin aan u damqanin walaalahooda muslimka ah ee geeriyooday, balse marka qof gaal ah oo caan ah dhinto waxay u diraan tacsi iyo ducada ah: "Ilaahay ha u naxariisto." Markii laga hadlaayo qadiyadda Falastiin waxay ku leeyihiin: "Maxaa naga galay?" Tani waa fitno cad oo ka muuqata bulshada maanta.

Ilaahay wuxuu yiri:
مَا كَانَ لِلنَّبِيِّ وَالَّذِينَ آمَنُوا أَنْ يَسْتَغْفِرُوا لِلْمُشْرِكِينَ وَلَوْ كَانُوا أُو۟لِى قُرْبَىٰ مِنۢ بَعْدِ مَا تَبَيَّنَ لَهُمْ أَنَّهُمْ أَصْحَٰبُ ٱلْجَحِيمِ

"Uma habboona Nabi Muxammad iyo mu'miniinta inay mushrikiinta dambi dhaaf u weydiiyaan, xitaa haddii ay xigto yihiin, kadib markii ay ku dhinteen shirki iyo sanam caabud, oo ay u caddaatay inay jaxiimo asxaabteeda yihiin, maadaama ay shirki ku dhinteen, Allana mushrikiinta uma dambi dhaafo. (At-Tawba: 113)

Rasuulku ﷺ wuxuu yiri:
اسْتَأْذَنْتُ رَبِّي فِي أَنْ أَسْتَغْفِرَ لَهَا فَلَمْ يُؤْذَنْ لِي، وَاسْتَأْذَنْتُهُ فِي أَنْ أَزُورَ قَبْرَهَا فَأُذِنَ لِي، فَزُورُوا الْقُبُورَ فَإِنَّهَا تُذَكِّرُ الْمَوْتَ

"Waxaan u idmay Rabbigay inaan u baryo dambi dhaaf hooyaday, wuuna iga diiday. Waxaanan u idmay inaan booqdo qabrigeeda, wuuna ii idmay. Haddaba booqda qabuuraha, waayo waxay idin xusuusinayaan geerida."
(Sahih Muslim, xadiis 976)

Murugo iyo damqasho waa dareen bani'aadamnimo, waana caadi inaad murugootid haddii qaraabo ama deriskaaga gaal ah dhinto. Laakiin ducada naxariista iyo magfiraadda waa la reebay haddii uu qofkaas ku dhinto gaalnimo. Intuu nool yahay waa loo baryi karaa hanuun iyo caafimaad, laakiin markuu ku dhinto gaalnimo, baryadu ma banaana.

Fitnada maanta ka muuqata bulshada waa mid cad: muslimka geeriyooday looma tacsiyeynayo, halka gaalka geeriyooday loogu ordo "Allah ha u naxariisto." Tani waa khatar ku timid aqoonta iyo caqiidada muslimiinta.

Qofka muslimka ah waa inuu ogaadaa in qof gaalnimo ku dhinta aan loo ducayn karin, xitaa haddii uu yahay waalid ama qaraabo dhow. Qur'aanka iyo Sunadu way ku caddahay. Murugo waa lala yeelan karaa, laakiin ducada naxariista looma oggola. Fitnada munaafaqnimaduna waa in laga ilaaliyo quluubta.
Markaad u fiirsato sawirkan, waxaa laga yaabaa inuu kuula muuqdo sawir iska caadi ah. Laakiin wuxuu ka tarjumayaa mid ka mid ah bogagga ugu madow taariikhda caafimaadka.

Haweeneyda miiska saaran waa Anarcha Wescott, oo ahayd haweeney addoon ah sannadihii 1840-meeyadii. Kadib umul aad u dhib badnayd, waxay la kulantay xaalad caafimaad halis ah oo loo yaqaan vesicovaginal fistula. Halkii ay ka heli lahayd daryeel iyo daaweyn, waxaa loo adeegsaday tijaabooyin qalliin.

Ninka dhinaca midig taagan waa Dr. J. Marion Sims. Wuxuu Anarcha ku sameeyay ku dhowaad 30 qalliin si uu u tijaabiyo habab cusub oo lagu daweeyo cudurka. Waxa ugu murugada badan ayaa ahaa in qalliinnadaas lagu sameeyay iyada oo aan loo sameyn wax suuxdin ah.

Xilligaas waxaa jirtay aragti cunsuriyad ku dhisnayd oo sheegaysay in dadka madow aysan xanuunka u dareemin sida dadka caddaanka u dareemaan.

Dumarka dhinaca bidix ka muuqda iyaguna waxay ahaayeen haween addoomo ah oo qaba isla xaaladdaas. Waxay arkayeen xanuunka iyo qaylada Anarcha, iyagoo og in iyagana uu sugayo isla qalliinka iyo xanuunkaas.

Sawirkani waa sawir muujinaya mid ka mid ah taariikhaha madow ee Galbeedka, kaas oo ku dhisnaa addoonsi, cunsuriyad, iyo tacaddiyo ka dhan ah bani'aadamka.
Soomaaliya waxay leedahay dhul beered aad u ballaaran kaas oo leh wax soo saar badan lakin dadkeena sida saxdaa aysan ugu faa,ideysan sababto ah wax soo saarkena gudaha waxaa ka badan waxa dibadda nooga yimaado
Waxan aaminsannahay sida saxdaa hadaa dhulkeena wax soo saarka leh ugu faa,ideysan lahaynay dibadda inay wax nooga yimaadan wan ka maarmi lahaynay
1 =Afku waa astaanta ugu weyn ee ummad leedahay
2 =Qoraalka saxda ahi wuxuu kobciyaa fahamka akhristaha.
3 =Akhrisku waa furaha aqoonta iyo horumarka
4 =Carruurta waa in lagu barbaariyaa jacaylka Af-Soomaaliga.
5 =Eray kasta oo cusub wuxuu hodmiyaa afkeenna.
6 =Qoraagu waa inuu adeegsadaa higgaad sax ah.
7 =Ilaalinta Af-Soomaaligu waa waajib ina wada saaran.
8 =Dadka afkooda ilaashada waxay ilaashadaan dhaqankooda.
9 =Barashada afaf kale ma dhimayso qiimaha Af-Soomaaliga.
10 =Qoraal wanaagsan wuxuu reebaa raad wanaagsan.
Layaab! Ma moodeyn in Soomaali ay ilaa heerkaan maangaab noqdeen.

Arrinta Falastiin aan in yar dul istaago:

Falastiin ayaa Soomaaliya soo cayday.

Qadiyada Falastiin waa qadiyad Islaam, ma ahan mid Carbeed ama mid ay Falastiiniyiintu kaliya u taalo. Qof walba oo Muslim ah waa qadiyaddiisa—ha dafiro ama ha yeelo. Sidaas darteed, waa in aan u difaacnaa sidaan Saylac u difaaci lahayn. Falastiin waa muqadas. Intaas aan uga baxo qadiyaddeena.

Dhanka kale, ummad yaa matala?

Ma in yar oo ka mid ah ayaa matasha? Mise hoggaamiyaheeda?
Horta waa kuma hoggaamiye?

Hoggaamiyuhu waa mid hoggaan ama horseed u ah ummad. Ummaddana waxaa matala hoggaamiyaheeda. Soomaaliya go'aamadeeda iyo taageeradeeda waxaa matala madaxdeeda, ileen iyaga hoggaan u ah e.

Dhanka Falastiin, hoggaamiyaheeda, Ismaaciil Haniyah (Allaha u naxariistee), waxa uu yiri: "Soomaalida waa dadka kaliya waxan dareemayno nala dareemay."

Hadalkaas ayaa ah hadalka Falastiin ay Soomaaliya ka tiri, ee ma ahan in yar waxay dhaheen. Sidoo kalena, haddii aad tihiin kuwa wax akhriya ama documentary dhageysta, mar hore ayaad aragteen in Yahuudu ay leeyihiin qeyb dhan oo barata, daraaseysa luqadda iyo dhaqanka Carabta.

Soomaalida waa ummadda kaliya ee Falastiin si indho la'aan ah u taageersanaa shacab ahaan. Ma idinla tahay in arrinkaas Yahuudu ogol yihiin?

Soomaalida baraha bulshada ku qeylinayay aan u nimaadno:

Waxaa jira laba qeybood:

1️⃣ Kuwa ebelba diin naceyb ku jiray oo Carab naceyb kaaga dhigaayay mashruuc socda ah. Kuwaas waaba kuwa howshooda wata.

2️⃣ Qolo labaad oo iska masakiin ah, aan waxba akhriyin, caqli yarana ku jirin, caqli wax garad ahna aan lahayn. Kuwaas waa kuwa indha-daboolan, oo ay indha dabooleen kuwii diin naceybka Carab naceyb ka dhigaayay. Iyada oo horey indho xernaayeen, ayeey baraha bulshada ku hayaan:
"Falastiin ayaa na cayday, innagoo caawin jirnay, u duceyn jirnay ayeey sidaas noo galeen. Hadda kadib way noo kala dhamaatay!"

Oh, Qazza iyo Falastiin waa qadiyad Carbeed oo ma ahan mid Islaam?
Marka adiga oo Muslim ah kuma taalo? Wali ma arag Soomaali Muslim ilaa heerkaas doqon ah.

Qadiyadda meel ino dhig, caawinaaduna ma aheyn Alle dartiis?

﴿إِنَّمَا نُطْعِمُكُمْ لِوَجْهِ اللَّهِ لَا نُرِيدُ مِنكُمْ جَزَاءً وَلَا شُكُورًا﴾
[ الإنسان: 9]

Ma inay idin amaanaan ayaad u caawin jirteen? Ugu duceyn jirteen? Doqonnimo.

Aan isku soo wada duubno:

Dhulkaas waa dhul Islaam, waana isku kay mid dhul waliba oo Islaam leeyahay. Ummadda Falastiinna waa isku kay mid Soomaalida.

Allow ha inaga dhigin kuwa jaahiliin ah, waxna qorin, waxna akhriyin, hana inaga dhigin kuwa indha-daboolan ee aan waxba garaneyn!